open-index/open-wikipedia-markdown huggingface dataset:
Euronaval

250px|ממוזער|שמאל|מבקרים בתערוכת 2022 ליד תצוגה של מסוקי סיור ימי
**Euronaval** היא התערוכה הבינלאומית הגדולה בעולם של תעשיית הנשק למערכות הגנה ימית, היא מתקיימת מדי שנתיים בלה בורז'ה שבפריז, צרפת.

התערוכה החלה בשנת 1968, עבור התעשייה הימית הצרפתית, נפתחה בהדרגה במשך השנים גם ליצרנים אירופאים, לאחר מכן ליצרנים מכל רחבי העולם, והפכה לתערוכה הגדולה ביותר בתחום בעולם.  

בתערוכה משתתפים מאות יצרנים מרחבי העולם ומשלחות רשמיות של חיילות הים של מדינות רבות.
## תצוגה ישראלית
במשך השנים משתתפות בקביעות בתערוכה חברות ביטחוניות מישראל.

בתערוכת 2011, אחת האטרקציות המרכזיות הייתה תחנת קרקע של התעשייה האווירית לישראל בה נקלטו צילומים ששידר מל"ט מדגם הרון 1 שטס מעל הים התיכון, עקב אחר מטרות והעביר את הצילומים בשידור ישיר באמצעות לוויין לצרפת.

בתערוכת 2014 חשפה לראשונה חברת "רפאל - מערכות לחימה מתקדמות" את מערכת "כיפת מגן" ("כיפת ברזל ימית"), בנוסף חשפה חברת "אלתא מערכות" שני דגמים חדשים של מכ"ם ימי - ELM-2022ES ו-ELM-2022ML.

במהלך תערוכת 2016, חתמה חברת מספנות ישראל על הסכם למכירת ספינת סיור מדגם סער 62 עם קפריסין. בנוסף באותה שנה חשפה חברת אלביט מערכות את Seagull, כלי שיט בלתי מאויש (כשב"ם) ללוחמה נגד צוללות ולנטרול מוקשים ימיים, ואילו רפאל הציגה גרסת לוחמה אלקטרונית של הכשב"ם פרוטקטור.

בתערוכת 2018 הציגה חברת מספנות ישראל שני דגמים של משפחת הספינות הסיור המהירות "שלדג" – שלדג סימן 2 ושלדג סימן 5.

בתערוכת 2020 חשפה חברת מספנות ישראל את ה"סער 72", הדור החדש של משפחת ספינות התקיפה סער. שנתיים אחר כך חשפה את סדרת ה-S80, המבוססת על פלטפורמת הסער 72. שהיא הדור החדש של סדרת "סער" בעל רבגוניות רבה יותר, יכולת מטען גבוהה יותר, קיבולת מערכות נשק מוגברת ויכולת פריסה רחבה יותר של מערכות לוחמה אלקטרונית. באותה שנה חברת DSIT פתרונות, חברה בת של רפאל העוסקת במערכות הגנה לתשתיות בים, חשפה מערכת הגנה רב-שכבתית מבוססת סונר, וחברת אורביט טכנולוג'יס חשפה דגם חדש של מסוף תקשורת לוויינית ימית.

לקראת תערוכת 2024, 12 חברות ישראליות שהיו צפויות להציג בתערוכה, הורחקו ממנה, אולם בהמשך דווח כי יוכלו להשתתף בלי שיוכלו להציג שום עמדה או ציוד. אחר כך מסרו המארגנים כי רק חברות שהשתתפו בלחימה בעזה ובלבנון במהלך מלחמת חרבות ברזל יוסרו מהאירוע.

## ראו גם
* הסלון האווירי בפריז
* יורוסאטורי
## קישורים חיצוניים

* 
## הערות שוליים

קטגוריה:תערוכות וירידי תעופה
קטגוריה:צרפת: כלכלה
קטגוריה:צרפת: צבא וביטחון
בית סדאם

**בית סדאם** (באנגלית: **House of Saddam**) היא מיני סדרת טלוויזיה בריטית, מסוגת דוקודרמה העוקבת אחר עלייתו ונפילתו של סדאם חוסיין. הסדרה הייתה קופרודוקציה בין תאגיד השידור הבריטי ה-BBC ורשת HBO מארצות הברית. הסדרה שודרה לראשונה בערוץ BBC Two (בבריטניה) בארבעה חלקים בין ה-30 ביולי ל-20 באוגוסט 2008. הסדרה מבוססת על ספר של אללה באשיר בעל אותו שם. בישראל שודרה הסדרה בלעדית בוידאו על פי דרישה של חברת HOT, החל ב-23 בספטמבר 2010.

בסדרה השתתפו מספר שחקנים ישראלים, בהם יגאל נאור בתפקיד סדאם חוסיין, מכרם חורי בתפקיד טארק עזיז, ששון גבאי ואורי גבריאל בתפקיד עלי חסן אל-מג'יד.

הסדרה הייתה מועמדת לארבעה פרסי אמי וזכתה באחד מהם, פרס השחקנית הטובה במיני סדרה. עבור שוהרה אע'דאשלו, שגילמה את סעידה, אשתו הראשונה של סדאם חוסיין. יוצרי הסדרה ערכו במשך שלוש שנים תחקיר מעמיק, שכלל שיחות עם אנשים רבים שהכירו את הרודן וחיו תחת שלטונו.

הסדרה מתארת את סדאם מעלייתו לשלטון ב-1979, דרך מלחמת איראן–עיראק, הפלישה העיראקית לכווית, מלחמת המפרץ, מלחמת עיראק ועד ללכידתו והוצאתו להורג ב-2006 באשמת פשעים נגד האנושות.

## קישורים חיצוניים

## הערות שוליים

קטגוריה:BBC: תוכניות וסדרות
קטגוריה:סדרות טלוויזיה בריטיות שעלו לשידור בשנות ה-2000
איגור בראון

**איגור בראון** (נולד ב-1955) הוא פסל ישראלי.

## ביוגרפיה
בראון נולד וגדל בלבוב, אוקראינה. בשנת 1975 סיים את לימודיו במכון לעיצוב בלבוב, במחלקה לעיצוב קרמי. בשנת 1980 סיים את הלימודים במכון לאמנות מונומנטלית ועיצוב בחרקוב. בשנת 1990 עלה לישראל. הציג בתערוכות יחיד ותערוכות נושא רבות: בלבוב, חרקוב, סופיה (בולגריה), מוסקבה (רוסיה), מוזיאון "אנטוני ד'ארטה" בפורטוגל, מוזיאון לאמנות בצרפת, מוזיאון לאמנות בדרום קוריאה, הנובר ובגלריות בישראל.

בשנת 2011 השתתף בתערוכת פסלי ענק ממלח, ראשונה וייחודית מסוגה בישראל שנערכה במפעלי ים המלח במסגרת פסטיבל התמר.

השתתף בעשרות סימפוזיונים לפיסול באבן ברחבי העולם: ארמניה, פולין, טורקיה, פורטוגל, קולומביה, איטליה, ספרד, אלמריה (ספרד), צרפת, גרמניה, דנמרק, אוסטריה, הולנד וקוריאה הדרומית ובסימפוזיונים לפיסול באבן בישראל: מעלות-תרשיחא, אשדוד, אשקלון, בית שמש, ראשון לציון, נס ציונה, חצור הגלילית, שוהם, יבנה, אילת, דימונה, רעננה, מודיעין וסביון.

מתגורר באריאל.

## תערוכות יחיד
* 2019 – איגור בראון, גלריית הציפור הכחולה, פתח תקווה

## פסלים במרחב הציבורי
* **קשרים של שלום** – שיש, מוצב על אי תנועה, רחוב גבעתי, יבנה. (2001)
* **כפול** – שיש ורונה, גן הפסלים, בית חולים תל השומר (2006)
* **צלילים** – כביש 40, רחוב הירקונים (שביל אופניים), פתח תקווה. סימפוזיון פיסול בפתח תקווה, סוכות 2008
* פסל בשכונת מוריה, מודיעין-מכבים-רעות (2009)
* כיכר המשחררים, רמלה (2012)
* **עימות** – רחוב קוסטה ריקה, שכונת עיר גנים, ירושלים (2013)
* **בנימין זאב הרצל** – ברחבה פינת הרחובות הרצל ותנועת המרי, קריית אונו (2020)
* פסל בכיכר הגבורה, אריאל (2022)
* **קומפוזיציה שנייה** – דרך הפסלים ביער צרעה
* **חלון** – נמצא בגדה המזרחית של טירת מוריצבורג, סקסוניה, גרמניה
* **עוד** – פארק הגדול בפתח תקווה

## פרסים
* פרס ראשון בסימפוזיון בינלאומי לפיסול באבן רסיסטנסיה, ארגנטינה.

## גלריה

קובץ:Sculpture by Igor Baron in Moria neighborhood Modiin 2009.jpg|פסל בשכונת מוריה, מודיעין-מכבים-רעות
קובץ:2015-04-11 Moritzburg - Moderne Kunst - Fenster von Igor Brown - Israel.jpg|"חלון", נמצא בגדה המזרחית של טירת מוריצבורג, סקסוניה, גרמניה
קובץ:PikiWiki Israel 20238 Oud Sculpture by Igor Brown in Petah Tikva Israel.JPG|"עוד", פארק הגדול בפתח תקווה


## ראו גם
* פיסול חוצות במודיעין-מכבים-רעות

## קישורים חיצוניים

* איגור בראון, באתר מוזיאון ישראל, ירושלים
* 

## הערות שוליים

קטגוריה:פסלים ישראלים
קטגוריה:ישראלים ילידי אוקראינה
קטגוריה:אריאל: אישים
קטגוריה:ישראלים שנולדו ב-1955
ג'ון צ'יימברס (פוליטיקאי)

**ג'ון צ'יימברס** (באנגלית: **John Chambers**; 6 באוקטובר 1780 - 21 בספטמבר 1852) היה חבר בית הנבחרים של ארצות הברית מקנטקי והמושל השני של טריטוריית איווה. הוא מונה על ידי הנשיא ויליאם הנרי הריסון.

## ביוגרפיה
### השכלה וקריירה מוקדמת
צ'יימברס נולד בברומלי ברידג', מחוז סאמרסט שבניו ג'רזי, ב-6 באוקטובר 1780, והיה בנם של רולנד צ'יימברס (1744–1821) ופיבי (מוליקן) צ'יימברס.

הוא למד בבתי הספר הציבוריים ובסמינר טרנסילבניה בלקסינגטון, קנטקי. בשנת 1794 עבר עם אביו לוושינגטון, מחוז מייסון, קנטקי. לאחר שלמד משפטים הוא התקבל ללשכת עורכי הדין בשנת 1800 והחל לעסוק בכך בוושינגטון, קנטקי. היו לו עבדים. צ'יימברס שימש כעוזר לגנרל ויליאם הנרי הריסון במלחמת 1812 והשתתף בקרב על התמזה. הוא כיהן כחבר בבית הנבחרים של קנטקי בשנים 1812, 1815, 1830 ו-1831. בשנת 1825 מונה צ'יימברס לשופט של בית המשפט לערעורים בקנטקי. הוא התפטר בשנת 1827.

### קריירה בקונגרס של ארצות הברית
הוא נבחר כמועמד בעד אדמס לבית הנבחרים של ארצות הברית לקונגרס ה-20 כדי למלא את המושב שהתפנה כתוצאה מהתפטרותו של תומאס מטקלף וכיהן מ-1 בדצמבר 1828 עד 3 במרץ 1829; הוא נבחר כאנטי ג'קסוני לקונגרס ה-24, ונבחר מחדש כוויגי לקונגרס ה-25, וכיהן מ-4 במרץ 1835 עד 3 במרץ 1839; הוא כיהן כיו"ר הוועדה לתביעות (הקונגרס ה-25).

צ'יימברס ייצג את המחוזות פנדלטון, ברקן, רוברטסון, ניקולס ובורבון.

### אחרי הקונגרס
צ'יימברס מונה למושל של טריטוריית איווה ב-1841, וכיהן בתפקיד עד 1845. לאחר מכן הוא מונה לנציב לשאת ולתת על הסכם עם האינדיאנים משבט הסיו בטריטוריית מינסוטה ב-1849, ולא הצליח. הוא מת ליד פריז, מחוז בורבון, קנטקי, 21 בספטמבר 1852, ונקבר באדמת הקבורה המשפחתית בוושינגטון, במחוז מייסון, קנטקי.

## חיים אישיים
הוא התחתן עם מרגרט טיילור (נולדה ב-22 במאי 1781), בתו של מייג'ור איגנטיוס טיילור (1742–1807), ב-16 ביוני 1803. היא מתה ב-4 במרץ 1807. לא היו להם ילדים ששרדו.

הוא נישא שנית, ב-29 באוקטובר 1807, להאנה לי טיילור (9 בינואר 1791 - 11 בנובמבר 1832), בתו של מייג'ור איגנטיוס טיילור עם אשתו השנייה, ברברה בואי (1756–1805). האנה הייתה אחות למחצה לאשתו הראשונה של ג'ון מרגרט. לג'ון ולחנה היו שנים עשר ילדים.

## קישורים חיצוניים

* 
* 

## הערות שוליים

קטגוריה:אמריקאים ילידי ניו ג'רזי
קטגוריה:חברי בית הנבחרים של ארצות הברית מאיווה
קטגוריה:חברי בית הנבחרים של ארצות הברית מטעם המפלגה הלאומית הרפובליקנית
קטגוריה:חברי בית הנבחרים של ארצות הברית מטעם המפלגה הוויגית
קטגוריה:מושלי איווה
קטגוריה:מושלי מדינות ארצות הברית מהמפלגה הוויגית
קטגוריה:אמריקאים שנולדו ב-1780
קטגוריה:אמריקאים שנפטרו ב-1852
טופונימיה

**טופונימיה** היא תורת השמות הגאוגרפיים. טופונימיה היא ענף של אונומסטיקה המהווה חלק מהבלשנות.

טופונימיה היא דיסציפלינה המצויה באינטראקציה עם ענפים נוספים של אונומסטיקה (אנתרופוניה לדוגמה) ועם תחומי בלשנות נוספים (כדוגמת לקסיקולוגיה, דיאלקטולוגיה ואנטולוגיה).

בהיסטוריה טופונימיה משמשת בעיקר להבהרת היבטים של העבר ההיסטורי של עמים, כגון התפשטות מרכזים תרבותיים וכלכליים, נתיבי הסחר, גבולות התיישבותם ועוד.

## סוגי הטופונימים
הטופונימים נבדלים לפי סוגי המקומות להם משמשים כשמות: גרמי שמיים, יבשות, ארצות, חבלים אדמיניסטרטיביים, חבלים היסטוריים, התיישבויות אנושיות, דרכים יבשתיות, נתיבי סחר, הרים, גבעות, גופי מים ועוד.

לפי גודלם הטופונימים מתחלקים למקרוטונימיה ומיקרוטופונימיה. במקרוטופונימיה נכללים הגופים הגדולים, רכסי הרים, ימים, מדינות ועוד ובמיקרוטופונימיה נכללים הגופים הקטנים יותר.

תחומים מובהקים בטופונימיה מהווים ענפי משנה, שזכו לשמות ולהגדרות:
* הידרונימיה עוסקת בשמות גופי המים, ימים ואגמים, נהרות ונחלים, יובלים וואדיות, ביצות ומפרצים.
* אורונימיה עוסקת בשמות התרוממויות ושקיעות קרקע, רכסי הרים, והרים בודדים, רמות ופסגות, גבעות ועמקים.
* אסטרונימיה עוסקת בשמם של גרמי שמיים ובשמם של אתרים על פני גרמי השמיים.
* אויקונימיה עוסקת בשמם של יישובים של בני אדם.

## קישורים חיצוניים

## לקריאה נוספת
* גיברלטר, טרפלגר וזנזיבר

## הערות שוליים

*
קטגוריה:אונומסטיקה
קטגוריה:אטימולוגיה
קטגוריה:בלשנות היסטורית
קטגוריה:מקומות ואתרים
קטגוריה:פולקלור
הובהאנס המבארדזומיאן

**הובהאנס המבארדזומיאן** (בארמנית: **Հովհաննես Համբարձումյան**; נולד ב-4 באוקטובר 1990) הוא כדורגלן ארמני המשחק בעמדת המגן הימני בנואה.

## קריירת מועדונים
המבארדזומיאן התחיל את הקריירה שלו בקבוצת הכדורגל של בננטס ירוואן. ב-23 באוגוסט 2014 ערך הופעת הבכורה שלו בקבוצה הבוגרת המשחק הליגה נגד אררט ירוואן בו הפסידה בננטס 1-0.

ב-18 ביוני 2014 חתם לשנתיים בווארדאר סקופיה מליגת העל המקדונית. בתום עונתו הראשונה במועדון נבחר לכדורגלן העונה בליגה.

בקיץ  חתם באנוסיס נאון פאראלימני מליגת העל הקפריסאית. כעבור שנתיים חתם באנורתוסיס פמגוסטה בה שיחק שלוש שנים וזכה עמה בגביע.

באוגוסט  חזר לארמניה וחתם בנואה. היה שותף לעליה של המועדון לשלב הבתים של הקונפרנס ליג בעונת 2024/2025.

## קריירה בינלאומית
בצעירותו, שיחק בנבחרות הצעירות של ארמניה. ב-11 באוגוסט 2010 ערך את הופעת הבכורה שלו בנבחרת הבוגרת בהפסד 3-1 ל. ב-1 ביוני 2016 הבקיע את שער הבכורה שלו בנבחרת בניצחון 0-4 נגד .

## תארים
; בננטס ירוואן
*ליגת העל הארמנית: 

; וארדאר סקופיה
*ליגת העל המקדונית: , , 
*הסופר קאפ המקדוני: 

; אנורתוסיס פמגוסטה
*הגביע הקפריסאי: 

; אישיים
*כדורלגן העונה בליגת העל המקדונית: 

## קישורים חיצוניים

קטגוריה:כדורגלנים ארמנים
קטגוריה:מגני כדורגל ארמנים
קטגוריה:ירוואן: כדורגלנים
קטגוריה:כדורגלני אורארטו ירוואן
קטגוריה:כדורגלני וארדאר סקופיה
קטגוריה:כדורגלני אנוסיס נאון פאראלימני
קטגוריה:כדורגלני אנורתוסיס פמגוסטה
קטגוריה:כדורגלני נבחרת ארמניה
קטגוריה:ספורטאים זרים במקדוניה הצפונית
קטגוריה:ספורטאים זרים בקפריסין
קטגוריה:ארמנים שנולדו ב-1990
סמיצ'קה

[ממוזער| כרזה של אגודת לנינגרד המציינת את הברית בין העיר לכפר מאת [בוריס קוסטודייב]]
**סמיצ'קה** (ברוסית: **смычка**) היה מונח פוליטי נפוץ בסוף שנות ה-20 של המאה ה-20/תחילת שנות ה-30 בברית המועצות, ומשמעו בתרגום חופשי הוא "שיתוף פעולה בחברה", "הצטרפות לשורות", "ברית" וכדומה. המילה נגזרת מהפועל ברוסית "сомкнуть" המתאר חיבור של שני דברים (לדוגמה, חיבור שתי מסילות ברזל שהתחילו בקצוות שונים).

הדוגמה הידועה ביותר לשימוש במונח זה הייתה המוטו "סמיצ'קה של העיר והכפר" ("смычка города и деревни"), ששימש לציון הברית בין הפרולטריון לאיכרים העניים.

## קישורים חיצוניים

## הערות שוליים

קטגוריה:ברית המועצות
קטגוריה:מילים וביטויים ברוסית
עומאר בוגיאל

**עומאר ח'אלד שעבאן בוגיאל** (בערבית: **عمر خالد شعبان**; נולד ב-3 בינואר 1994) הוא כדורגלן לבנוני-גרמני המשחק בעמדת החלוץ בווימבלדון.

## קריירת מועדונים
בוגיאל נולד בברלין לאב ממוצא לבנוני ולאם ממוצא פולני. בגיל 11 עבר עם משפחתו למינכן והצטרף לקבוצת הילדים של מינכן 1860. כעבור 5 שנים עבר לאנגליה והצטרף לצ'יצ'סטר סיטי.

בשנת  חתם בסלסי. בהמשך הקריירה שיחק גם בבורגס היל טאון, בונגור רייס טאון ווורת'ינג. במדי האחרונה כבש 45 שערים ב-103 משחקים.

בפברואר  חתם בפורסט גרין רוברס והיה שותף לעליה של המועדון לפוטבול ליג השנייה. ב-4 בינואר 2018 הושאל ברומלי מהליגה הלאומית. בסיום העונה חתם בברומלי לשנתיים.

ב-3 ביוני 2019 חתם בסוטון יונייטד. ב-26 באוקטובר כבש את שערו הראשון בליגה הלאומית עבור המועדון בהפסד 3-2 לאבספליט יונייטד. ב-21 בדצמבר 2019 כבש שלושער בניצחון 1-3 נגד רקסהאם.

ב-1 ביוני 2023 חתם בווימבלדון. ב-9 באוגוסט הבקיע את שער הבכורה שלו בקבוצה בניצחון 1-2 נגד קובנטרי סיטי.

## קריירה בינלאומית
בוגיאל היה רשאי לייצג את אנגליה, פולין ולבנון. בשנת  קיבל דרכון לבנוני שנתן לו את האפשרות לייצג את הנבחרת.

במאי  זומן לראשונה לסגל הנבחרת לקראת המשחק נגד  במסגרת מוקדמות גביע אסיה בכדורגל 2019. ב-9 בנובמבר של אותה שנה ערך את הופעת הבכורה שלו בנבחרת בניצחון 0-1 נגד . ב-6 בספטמבר 2018 הבקיע את שער הבכורה שלו בנבחרת במשחק ידידות נגד .

נכלל בסגל הנבחרת לקראת גביע אסיה בכדורגל 2023.

## תארים
; פורסט גרין רוברס
*פלייאוף הנשיונל ליג: 

; סוטון יונייטד
*נשיונל ליג: 

## קישורים חיצוניים

קטגוריה:כדורגלנים גרמנים
קטגוריה:כדורגלנים לבנונים
קטגוריה:חלוצי כדורגל גרמנים
קטגוריה:חלוצי כדורגל לבנונים
קטגוריה:ברלין: כדורגלנים
קטגוריה:כדורגלני נבחרת לבנון
קטגוריה:גרמנים ממוצא לבנוני
קטגוריה:גרמנים ממוצא פולני
קטגוריה:מוסלמים סונים
קטגוריה:גרמנים שנולדו ב-1994
מחלקת ההגנה (אוסטרליה)

**מחלקת ההגנה** (באנגלית: **Department of Defence**) באוסטרליה היא משרד ממשלתי בממשלת אוסטרליה האחראית לתיאום כל הסוכנויות והפונקציות העוסקות בביטחון הלאומי ובכוחות ההגנה של אוסטרליה ולפיקוח עליהם. בראש המחלקה עומד שר ההגנה של אוסטרליה. מטה המחלקה ממוקם בקנברה.

## היסטוריה
משרד ההגנה של אוסטרליה הוקם בשנת 1901, מיד לאחר הקמת חבר העמים האוסטרלי (Commonwealth of Australia). מטרת המשרד היא להבטיח את הביטחון הלאומי של אוסטרליה ולהיות אחראי על ניהול מדיניות ההגנה והאסטרטגיה הצבאית של המדינה. משרד ההגנה אחראי על כל הפעילויות הקשורות לצבא, למודיעין, לסייבר, ולאסטרטגיות הגנה ארוכות טווח. מאז הקמתו, משרד ההגנה עבר שינויים רבים, כאשר הוקמו ופורקו מחלקות שונות בתגובה לאתגרים ביטחוניים משתנים, כמו גם לשינויים פוליטיים ומדיניים.

## הוועדה לביטחון
הוועדה לביטחון של אוסטרליה (Defence Committee) היא גוף המנהל את המדיניות וההחלטות האסטרטגיות בתחום ההגנה. הוועדה אחראית להבטיח כי המדיניות הצבאית של אוסטרליה מתואמת עם צרכים ביטחוניים לאומיים ועולמיים. היא מורכבת מהמזכיר הראשי של משרד ההגנה, ראש המטה הכללי של הצבא, ומספר בכירים נוספים במשרד ההגנה ובכוחות הצבא.

הוועדה מקבלת את ההמלצות מוועדות משנה וגורמים מקצועיים אחרים, והיא משחקת תפקיד קריטי בעיצוב תוכניות הגנה ארוכות טווח, ביצוע משימות קרביות, וניהול הסיכונים הלאומיים. הוועדה פועלת בשיתוף פעולה עם ממשלת אוסטרליה והגורמים הבינלאומיים הרלוונטיים כדי להבטיח את המוכנות והביטחון של המדינה.

## הקבוצות הארגוניות של משרד ההגנה
משרד ההגנה מחולק למספר קבוצות ארגוניות הממוקדות בניהול תחומים שונים של הגנה וביטחון לאומי. קבוצות אלו כוללות:
* **הקבוצה האסטרטגית לביטחון (Defence Strategic Policy Group)** – אחראית לפיתוח ויישום מדיניות הגנה אסטרטגית, כולל משימות צבאיות, הגנה סייבר, ויחסים עם מדינות זרות.
* **הקבוצה לניהול המשאבים של משרד ההגנה (Defence Resources and Capability Group)** – אחראית על ניהול תקציבי הגנה, משאבים טכנולוגיים, והכשרת כוחות צבאיים.
* **הקבוצה להפקת מודיעין (Defence Intelligence Group)** – אחראית על איסוף וניתוח מידע מודיעיני, תוך התמחות בשטחי הסייבר, טרור וביטחון בינלאומי.
* **הקבוצה לתמיכה במבצעי ביטחון (Defence Operations Support Group)** – מספקת תמיכה מבצעית לתהליכים הצבאיים, כולל תחום הלוגיסטיקה, הבריאות, ומדיניות תחבורה.
* **הקבוצה למדיניות ביטחון לאומי (National Security Policy Group)** – מתמקדת בניהול יחסי החוץ של אוסטרליה וביטחונה המדיני, תוך שיתוף פעולה עם מדינות אחרות וארגונים בינלאומיים.

## שר ההגנה
משרד ההגנה של אוסטרליה פועל תחת מערכת **דיארכיה** – מערכת ניהול שבה שני בעלי תפקידים בכירים חולקים את האחריות והסמכויות בתחום ניהולי מסוים. במשרד ההגנה, הדיארכיה מבוססת על חלוקה בין שני בעלי תפקידים:

# **שר ההגנה** (Minister for Defence) – תפקיד פוליטי, השר אחראי על מדיניות ההגנה הכללית, חקיקה ופעולות מדיניות, והוא מייצג את המשרד בפני הממשלה והציבור.
# **המזכיר הראשי של מחלקת ההגנה** (Secretary of the Department of Defence) – תפקיד מקצועי, המזכיר הראשי אחראי על ניהול הפעילות היומיומית של מחלקת ההגנה. הוא המנהל הבכיר במשרד ומוביל את צוותי העבודה הממשלתיים והצבאיים.

הדיארכיה הזו מאפשרת שילוב של ידע פוליטי ומקצועי בניהול תחום ההגנה. השיתוף פעולה בין השר למזכיר הראשי מבטיח שההחלטות מתקבלות באופן שמתאים הן לאסטרטגיה הלאומית והן ליכולות המבצעיות של הצבא.

## הערות שוליים

## קישורים חיצוניים

קטגוריה:משרדי ביטחון
קטגוריה:ממשלת אוסטרליה
קטגוריה:אוסטרליה: צבא וביטחון
את לי הנצח

"**את לי הנצח**" הוא סינגל שהוקלט על ידי הזמר הישראלי איל גולן. הסינגל יצא לאור ב-8 באוקטובר 2024 בהוצאת חברת התקליטים ליאם הפקות, הסינגל נכנס לתוך אלבומו ה-29 של גולן כסינגל מספר 14: "אהבה מנצחת הכל"

## רקע
"את לי הנצח" נכתב והולחן על ידי רותם חן, מאור תיתון, משה בן אברהם ואופק יקותיאל, והופק על ידי בן אברהם, יקותיאל וגיא דאן. הוא יצא לאחר יום הזיכרון לחללי מלחמת חרבות ברזל ב-7 באוקטובר 2024, ומוקדש למדינת ישראל. השיר משקף את הקשר העמוק והכואב בין מדינת ישראל לאזרחיה על רקע המלחמות והמאבקים המתמשכים בשטחיה. הוא נכתב בהקשר ישיר למלחמת חרבות ברזל ולכאב הלאומי שהתגבר בעקבותיה, כשהוא מדגיש את שנות הלחימה הרבות שידעה המדינה ועמה. ישנו חיבור עמוק של אהבה למדינה, המתבטא במילים "את לי כאב, את נחמה".

החלק השני של השיר מעביר מסר של תקווה ושיקום לאחר הכאב הלאומי, שמתבטא במילים "ועכשיו את בוכה וכואבת" המתייחסות לאבל הקולקטיבי על הנפגעים וההרס בעקבות המלחמה. עם זאת, חל ניסיון עידוד, ו"את לי הנצח" מבטיח שיבואו ימים טובים יותר, בהם נחזור "לרקוד ברחובות" (כאזכור ל) ולחוות שוב אושר ושמחה. השיר מדגיש את החשיבות על שמירת צביונה של ישראל – "תהיי מי שאת רק אל תשתני" – תוך שהוא מכיר בתפקיד המכריע שיש למדינת ישראל בזהותם ובחייהם של אזרחיה.

## הצלחה מסחרית
"את לי הנצח" הושמע רבות בתחנות הרדיו בישראל. הוא הגיע בשיאו למקום החמישי במצעד הפזמונים השבועי של מדיה פורסט, המבוסס על נתוני איירפליי. במצעד ההיטליסט דורג במקום ה-64. נכון לאוגוסט 2025, לשיר יש למעלה מ-987 אלף צפיות ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי אייל גולן
קטגוריה:שירים בעברית
קטגוריה:שירים שנכתבו על ידי אופק יקותיאל
קטגוריה:שירים שנכתבו על ידי מאור תיתון
קטגוריה:שירים שנכתבו על ידי משה בן אברהם
קטגוריה:שירים שהולחנו על ידי אופק יקותיאל
קטגוריה:שירים שהולחנו על ידי מאור תיתון
קטגוריה:שירים שהולחנו על ידי משה בן אברהם
קטגוריה:שירים שהופקו על ידי אופק יקותיאל
קטגוריה:שירים שהופקו על ידי גיא דאן
קטגוריה:שירים שהופקו על ידי משה בן אברהם
קטגוריה:שירי מלחמת חרבות ברזל
קטגוריה:סינגלים בהוצאת ליאם הפקות
יצחק חביס

**יצחק חביס** (נכתב גם חוויס; 1910 – 8 במאי 1991) היה שחקן ישראלי.

## ביוגרפיה
נולד בשם איזק חוויש (Isac Haviș) בעיירה בלץ בבסרביה (כיום במולדובה). 
סיים את לימודיו בגימסיה עברית בעירו.
לאחר כיבוש בסרביה מידי רומניה הקימו הסובייטים תיאטרון יהודי ממלכתי בקישינב, אליו הצטרף חביס. שם גם הכיר לראשונה את דינה קניג,  ששיחקה גם היא בו, והתאהב בה. חביס הופיע בשירה גם באופרה של אודסה. 
דינה, בעלה ובתם ליא נמלטו מאימת המלחמה אל תוך ברית המועצות, לאוזבקיסטן.
לאחר פטירתו של הבעל של דינה ב-1942, היא נישאה לחביס והשניים הופיעו יחד בזמן המלחמה. עם תום המלחמה עברו לרומניה והשתקעו בבוקרשט. שם הופיע מאביב 1948 ועד 1961 בהצגות התיאטרון היהודי הממלכתי בבוקרשט.
ברומניה הופיע בן השאר במחזות "אופרה בגרוש", "עמך", "פרופסור מאמלוק", פרנק ה-5.
ב-1956 הוענק לו התואר "אמן מצטיין".

חוויס ורעייתו  הגישו  בשנת 1961 יחד עם ליא ובעלה צבי אישור יציאה מרומניה לצורך עלייה לישראל. הם סורבו, אולם ליא וצבי עלו לישראל. השניים קיבלו אישורי יציאה רק ב-1964, אולם דינה חלתה ונפטרה תוך תשעה שבועות וחביס נאלץ לעלות לבדו.

לאחר עלייתו המשיך חוויס להופיע במחזות בתיאטרון היידיש בישראל.

## קריירה
ב-1971 שיחק בסרט "השוטר אזולאי" בתפקיד מפגין מבוגר בשבת.

ב-1972 הופיע בסרט "סלומוניקו".

ב-1974 השתתף בסרט "יום הדין" בתפקיד סבא.

ב-1976 הופיע בסרט "קוני למל בתל אביב" בתור אורח במסיבה.

ב-1978 שיחק בסרט "מיליונר בצרות" בתפקיד רב.

ב-1980 השתתף בסרט "על חבל דק" בתפקיד דוקטור בבית חולים. באותה השנה גילם את דמותו של חיים כספי בסרט "המשחק האמיתי". בנוסף באותה השנה שיחק בסרט "חמש חמש".

ב-1985 הופיע בסרט "רומן בהמשכים".

ב-1987 השתתף בתוכנית "כל העולם במה" – חגיגת אמ"י ליום העצמאות – 1987.

ב-1988 שיחק בסרט "מקום ליד הים" בתפקיד שכן. באותה השנה גם השתתף בהצגה "קשה להיות יהודי" המבוסס על הרומן "ההצלה העקובה מדם".

תיאטרון יידישפיל קיים ערב לזכרם של האנשים שנטלו חלק גדול, במשחק ובימוי ובתרומות, תמיכה ציבורית והתנדבות להעלאת קרנו של התיאטרון מיום היווסדו וחביס היה בין האנשים שהוזכרו בטקס.

## חיים אישיים
חביס היה נשוי לשחקנית דינה קניג, אמה של השחקנית ליא קניג. 
יצחק חביס נפטר ב-8 במאי 1991 ונקבר בבית העלמין ירקון.

## קישורים חיצוניים

## הערות שוליים

קטגוריה:שחקני תיאטרון יהודים רומנים
קטגוריה:עולים בשנות ה-1960
קטגוריה:שחקני קולנוע וטלוויזיה ישראלים
קטגוריה:שחקני תיאטרון יידיש
קטגוריה:שחקני תיאטרון בשפה העברית
קטגוריה:אישים הקבורים בבית הקברות ירקון
קטגוריה:ישראלים שנולדו ב-1910
קטגוריה:ישראלים שנפטרו ב-1991
ליגת העל הלבנונית

**ליגת העל הלבנונית** (בערבית: **الدوري اللبناني الدرجة الأولى**) נקראת מסיבות מסחריות גם **א-דורי אל-לבנני א-דרג'ה אל-אוואל**, היא ליגת הכדורגל הבכירה בלבנון. הליגה הוקמה בשנת 1934.

ליגה מנוהלת על ידי התאחדות הכדורגל הלבנונית, החברה בקונפדרציית הכדורגל של אסיה (AFC). בהתאם לדירוג של AFC לשנת 2025 הליגה מדורגת במקום ה-23. בהתאם לכך היא זכאית לשלוח נציג לליגת האלופות האסייתית השנייה.
## היסטוריה
ב-22 במרץ 1933 התאספו 13 ראשי קבוצות בביירות והקימו את ההתאחדות לכדורגל בלבנון ובמאי 1934 הקימו את הליגה כ"גביע אדמונד רובייז" על שם שחקנה של קבוצת א-נאהדה שנפטר ממחלת טיפוס. תחילה התחרות נערכה במתכונת של נוקאאוט.

בעשור השלישי של המאה ה-20, 3 מועדונים הצליחו לזכות בתואר באליפות. בשלושת העשורים שלאחר מכן, זכו בעיקר המועדונים המייצגים את הקהילה הארמנית, הומנטמן ו-הומנמן. בין השנים 1975 ל-1987 הליגה הופסקה עקב מלחמת האזרחים בלבנון. עם חזר הליגה, זכתה אל-אנסאר באליפות ושמרה על התואר במשך 11 עונות ברציפות והחזיקו ברצף הארוך ביותר בתואר אליפות, עד שנת  כאשר השיא נשבר על ידי סקונטו ריגה מליגת העל הלטבית.

## התחרות
הליגה כוללת 12 קבוצות המתחרות ביניהן. בשלב ראשון הן משחקות 11 מחזורים. בסיום השלב הראשון הקבוצות מחלוקות לפלייאוף עליון ותחתון.  הקבוצות נפגשות 3 פעמים. קבוצה מקבלת שלוש נקודות על ניצחון, נקודה אחת על תוצאת תיקו ואפס נקודות על הפסד. העונה מתחילה בספטמבר ומסתיימת ביולי.

הקבוצות מדורגות לפי: נקודות, הפרש שערים ולאחר מכן שערים שהובקעו. אם בכל הפרמטרים הנ"ל ישנו שוויון בין קבוצות, הן חולקות ביניהם את המקום הגבוהה. אם יש שוויון בין הטוענות לאליפות (מקום ראשון ושני), או בין הטוענות להישארות בליגה (מקומות 11–12) או במיקום לכרטיס לגביע בינלאומי, משוחק משחק פלייאוף נוקאאוט בודד במיקום נטרלי לקביעת המיקומים.

הקבוצות שדורגו לבסוף בשני המקומות האחרונים בפלייאוף תחתון יורדות לליגת המשנה הלבנונית שנקראת "הליגה הלבנוננית השנייה", ובמקומן עולות 2 הקבוצות הראשונות בליגת המשנה.

הקבוצה שזוכה במקום הראשון בפלייאוף עליון ובאליפות הליגה מעפילה לליגת האלופות האסייתית השנייה.

## אלופות לפי עונה

## טבלת אליפויות

## קישורים חיצוניים

* 
* נתונים מאתר rsssf
* נתונים מאתר globalsport
* נתונים מאתר transfermarkt
* נתונים מאתר soccerway

קטגוריה:לבנון: כדורגל
לבנון
פארוק עבדאללה

**פארוק עבדאללה** (נולד ב־21 באוקטובר 1937) הוא פוליטיקאי הודי־מוסלמי שכיהן כראש השרים של ג'אמו וקשמיר. נשיא הוועדה הלאומית של ג'אמו וקשמיר.

## ביוגרפיה
פארוק נולד באוקטובר 1937 במדינה הנסיכותית ג'אמו וקשמיר לשייח' עבדאללה, שעתיד להיות ראש ממשלת המדינה בין 1948 ו־1953 וראש השרים מ־1975 עד מותו ב־1982.

פארוק קיבל תואר ברפואה ממכללה בראג'סטאן ועבד כעובד סוציאלי וברפואה.

ב־1975 שב אביו שייח' עבדאללה לכהן כראש השרים של ג'אמו וקשמיר לאחר הסכם בינו לבין ראש ממשלת הודו אינדירה גנדי. בעקבות כך הקים מחדש את מפלגת הוועדה הלאומית של ג'אמו וקשמיר, ומעורבותו הראשונית של פארוק בפוליטיקה הייתה בבחירות ל ב־1977. פארוק עצמו נבחר ללוק סבהה בבחירות ב־1980.

לאחר מות שייח' עבדאללה בספטמבר 1982 תפס פארוק את מקומו כראש השרים וכנשיא הוועדה הלאומית של ג'אמו וקשמיר. פארוק הוביל את המפלגה לניצחון בבחירות בג'אמו וקשמיר ב־1983, אך ביולי 1984 הודח פארוק מראשות הממשלה בידי מושל המדינה לאחר שהקונגרס הלאומי ההודי וקבוצת פורשים משכו את התמיכה בו. ממשלה חילופית הוקמה בראשות גיסו , אך זו פוזרה במרץ 1986. בנובמבר 1986 שבה הוועדה הלאומית בראשות פארוק לשלטון, בקואליציה עם הקונגרס הלאומי ההודי.

פארוק מונה בשלישית לראש השרים לאחר הבחירות בחבל ב־1987, אחר ממשלתו פוזרה בראשית 1990 עקב המהומות בחבל. בחירות חדשות לא נערכו עד 1996, בהן שב לעמוד בראש ממשלת המדינה.

לקראת הבחירות בג'אמו וקשמיר ב־2002 התפטר פארוק מנשיאות הוועדה הלאומית ומינה את בנו עומר עבדאללה לנשיא המפלגה, מתוך כוונה להעמידו בראש ממשלת המדינה. המפלגה כשלה בבחירות. פארוק נבחר לרג'יה סבהה, בו כיהן עד היבחרו בשלהי 2008 לאספה המחוקקת של ג'אמו וקשמיר.

פארוק נבחר פעם נוספת ללוק סבהה בבחירות ב־2009, ולאחר מכן מונה לשר לאנרגיות חדשות ותחדשות בממשלת מאנמוהאן סינג. הוא כיהן בתפקיד עד לתבוסתו בבחירות ללוק סבהה ב־2014. ב־2017 נבחר בשלישית ללוק סבהה בבחירות מיוחדות, ושב ונבחר באותו מחוז בחירה בבחירות ב־2019.

במהלך חלוקת ג'אמו וקשמיר ב־2019 הושם פארוק במעצר בית, בדומה למנהיגים אחרים בחבל. בספטמבר 2019 הוא נעצר בטענה להיותו הפרעה צפויה לשלום הציבור, ושחרר במרץ 2020.

## קישורים חיצוניים

* 

## הערות שוליים

קטגוריה:ראשי ממשלות המדינות והטריטוריות של הודו
קטגוריה:ג'אמו וקשמיר
קטגוריה:שרי ממשלות מאנמוהאן סינג
קטגוריה:חברי הלוק סבהה
קטגוריה:חברי הרג'יה סבהה
קטגוריה:אסירים הודים
קטגוריה:מוסלמים הודים
קטגוריה:הודים שנולדו ב-1937
ברז מרחף

[ממוזער| ברז מרחף ב[בלגיה]]
[ממוזער|ברז מרחף ב[קניון איילון]]
**ברז מרחף** הוא סוג של מזרקה.

מזרקה מסוג זה מורכבת מפסל גדול בצורת ברז, הנראה כמרחף בדרך כלל מעל כיור, ותלוי על עמוד המים הזורמים ממנו. המזרקה יוצרת אשליה שהמים מגיעים משום מקום, כייון שהצינור המספק את המים חסר.

בפועל, הברז נתמך בצינור אנכי המספק לו מים אשר מוזרמים מחדש לצדדים, ויוצרים עמודת מים המסתירה אותו מעיני הצופה את העמוד .

## דוגמאות
ברזים מרחפים הוקמו ב:
* בלגיה: איפר
* קנדה:
** פיימונטה 
** גרנד בנד , Aquafest
* ספרד:
** אל פוארטו דה סנטה מריה, אקווהלנד
** אוליבנס
** מנורקה: סנטה גלדנה
* צרפת: סלבריס
* איטליה: טורינו
* ישראל: קניון איילון (יוצר: יצחק מכניק), צפת

## ראו גם
* מזרקה
* אשליה
* ברז

## קישורים חיצוניים

## הערות שוליים

קטגוריה:ברזים
קטגוריה:מזרקות
קטגוריה:אשליות אופטיות
אצלנו בפסנתר

**אצלנו בפסנתר** היא קלטת ילדים משירי נעמי שמר ובהשתתפות שמר עצמה, שהופקה על ידי "קלסיקלטת", ים הפקות ואולפני הבירה ירושלים בשנת 1993.

שמר נתנה את הסכמתה להפקת הקלטת לאחר פנייה מהמפיקות דנה כהן ורחל ארגמן, ושמר הייתה זו שחיברה ביניהן לבין הבמאית צביה הובמרמן ולמעבד עדי רנרט.

השיר "הכל פתוח" נכתב על ידי שמר במיוחד עבור הקלטת, וביצוע הבכורה שלו היה של משתתפי הקלטת מיקי קם, חיים צינוביץ' ורינת גבאי, ובמהלך השיר מיקי קם וחיים צינוביץ' הצטלמו עם שמר והפסנתר על גבי משאית שנוסעת בשכונת רמת חן ברמת גן.

הקלטת יצאה לוידאו, ובהמשך הופקה גם בפורמט DVD והייתה זמינה ב-HOT VOD Young ועד היום ב-yes VOD KIDS וב-FreeTV. שירים מתוך הקלטת משודרים בערוצי הילדים בכבלים ובלווין.

השיר "לטיול יצאנו" (הטיול הקטן), שמופיע בדיסק השירים הנלווה לקלטת, לא נכלל בקלטת עצמה.

## תקציר העלילה
הפסנתר הוא מרכז ההתרחשות. הוא מגיע לביתה של מיקי קם, ומושך אליו ילדים (ואת רינת גבאי) המגיעים לבקר. בתוך הפסנתר מתגורר יצור דמיוני בשם להד"ם (חיים צינוביץ), שמזמין את הילדים להיכנס לתוך הפסנתר, עד שאחד ההורים (משה בקר) מגיע לחפש את בנו.

## הדמויות והשחקנים
* מיקי קם - בתפקיד עצמה
* רינת גבאי - בתפקיד עצמה
* חיים צינוביץ' - להד"ם
* משה בקר - אבא של גיא
* נעמי שמר - בתפקיד עצמה
* רונה לי שמעון - ילדה

## השירים בקלטת

# שיר פתיחה
# הפסנתר
# נגיד
# שיר הכזבים
# אלף בית
# שלום כיתה א'
# גיא
# פרי חדש
# מיכאל
# אצלנו בחצר
# החופש הגדול
# הכל פתוח

## קישורים חיצוניים
* 
* אצלנו בפסנתר באתר הספרייה הלאומית
* 
* 

## הערות שוליים

קטגוריה:סרטי ילדים ישראליים
קטגוריה:קלטות ילדים ישראליות
קטגוריה:קלסיקלטת: קלטות
קטגוריה:נעמי שמר
Rainy Day Women Nos. 12 & 35

"**Rainy Day Women #12 & 35**" (מכונה לפעמים "**Everybody Must Get Stoned**") הוא שיר שנכתב והוקלט על ידי הזמר-יוצר האמריקאי בוב דילן. הוא יצא לראשונה על ידי חברת התקליטים קולומביה רקורדס כסינגל במרץ 1966, והגיע למקומות השני והשביעי במצעד האמריקאי והבריטי בהתאמה. גרסה ארוכה יותר מופיעה כרצועה הפותחת את אלבום האולפן השביעי של דילן, Blonde on Blonde, ונכללה במספר אלבומי אוסף.

"Rainy Day Women #12 & 35" הוקלט בטייק אחד באולפן קולומביה בנאשוויל, טנסי, עם נגני סשן. השיר הופק על ידי בוב ג'ונסטון וכולל ליווי של תזמורת כלי נשיפה. היו ויכוחים רבים על משמעות הכותרת ועל משמעות הפזמון החוזר, "Everybody must get stoned" ("כולם חייבים להתמסטל"). כתוצאה מכך, הוא הפך לשנוי במחלוקת, כאשר חלק מהפרשנים תייגו אותו כ"שיר סמים". השיר זכה לשבחים ממבקרי המוזיקה, שכמה מהם הדגישו את האופי השובב של השיר. עם השנים הוא הפך לאחד מקטעי הקונצרטים המבוצעים ביותר של דילן, לעיתים עם כמה שינויים.

## רקע והקלטה
מספר שבועות לאחר יציאת אלבום האולפן השישי שלו Highway 61 Revisited, החל בוב דילן להקליט את אלבומו הבא ב-5 באוקטובר 1965 באולפני קולומביה בניו יורק. המפיק היה בוב ג'ונסטון שפיקח על כל ההקלטות המאוחרות יותר של Highway 61 Revisited באותו אולפן. לאחר סשנים לא פרודוקטיביים בנובמבר 1965 ובינואר 1966, הציע ג'ונסטון לדילן להעביר את מיקום ההקלטות הבאות שלו לנאשוויל, טנסי. ג'ונסטון שכר מוזיקאים מנוסים, כולל צ'ארלי מקוי, ויין מוס, קנת בוטריי וג'ו סאות', כדי לנגן עם דילן. אליהם הצטרפו רובי רוברטסון ואל קופר שניגנו שניהם במפגשים קודמים.

העיתונאי פול ויליאמס תיאר את "Rainy Day Women #12 & 35" כ"צליל, סט של צלילים, שנוצרו במקום, מעוצבים על ידי הרגע, בדיוק כפי ששיטת כתיבת השירים של דילן מעוצבת מחדש בכל רגע נפרד בקריירה שלו". השיר בולט בעיבוד תזמורת כלי נשיפה ובפזמון השנוי במחלוקת "Everybody must get stond" ("כולם חייבים להתמסטל"). קופר, שניגן קלידים ב-Blonde on Blonde, נזכר שכאשר דילן הציג בתחילה את השיר למוזיקאי הליווי באולפן נאשוויל של קולומביה, ג'ונסטון הציע ש"זה יישמע נהדר בסגנון צבא הישע". כשדילן שאל איך ימצאו נגני קרן באמצע הלילה, מקוי, שניגן בחצוצרה, התקשר והזמין נגן טרומבון.

השיר הוקלט באולפני קולומביה בנאשוויל בשעות המוקדמות ב-10 במרץ 1966. על פי תיאורו של הביוגרף של דילן, הווארד סונס, האווירה המוזיקלית הכאוטית של השיר הושגה על ידי הנגנים שניגנו בדרכים לא שגרתיות ועל כלים לא מוכרים. מקוי עבר מבס לחצוצרה. המתופף קני בוטריי הציב את תוף הבס שלו על שני כיסאות וניגן בו באמצעות מקלות טימפני. מוס ניגן בס, בעוד סטרז'לצקי ניגן בעוגב של קופר. קופר ניגן בטמבורין. המפיק בוב ג'ונסטון נזכר: "כולנו מסתובבים, צועקים, מנגנים ושרים". לאחר חזרה אחת, השיר הוקלט בטייק אחד. הגיטריסט רוברטסון החמיץ את ההקלטה מכיוון שעזב את האולפן כדי לקנות סיגריות.

## משתתפים
**מוזיקאים**
* בוב דילן - שירה, מפוחית
* צ'ארלי מקוי - חצוצרה
* ויין מוס - בס חשמלי
* הנרי סטרז'לצקי - עוגב
* הרגוס "פיג" רובינס - פסנתר
* אל קופר - טמבורין
* קנת בוטריי - תופים
* ויין באטלר - טרומבון

**טכני**
* בוב ג'ונסטון - מפיק מוזיקלי

## קישורים חיצוניים

## הערות שוליים

קטגוריה:שירי בוב דילן
קטגוריה:שירים באנגלית
קטגוריה:שירים על גשם
קטגוריה:סינגלים בהוצאת קולומביה רקורדס
רוברט פרינד

**רוברט פרינד** (באנגלית: **Robert Friend**; 25 בנובמבר 1913 – 12 בינואר 1998) היה משורר ומתרגם ישראלי-אמריקאי. לאורך חייו נחשב לאחד הכותבים בשפה האנגלית הבולטים בישראל ושימש כפרופסור לספרות אנגלית באוניברסיטה העברית.

## קורות חיים
נולד בברוקלין, ניו יורק, למשפחה יהודית דוברת יידיש ממוצא רוסי, הבכור מתוך חמישה ילדים. לאחר שלמד במכללת ברוקלין, הרווארד וקיימברידג', החל ללמד ספרות אנגלית וכתיבה במדינות שונות כגון ארצות הברית, פנמה, צרפת, אנגליה וגרמניה. ב-1950 במהלך שהותו באירופה גילה שתוקף הדרכון שלו עומד לפוג והוא נדרש לחזור לארצות הברית. אולם, מכיוון שהיה חבר במפלגה הקומוניסטית לזמן קצר, חשש מחזרה לאמריקה ובחר לעלות לישראל. פרינד למד לדוקטורט באוניברסיטה העברית ועבד כמרצה לספרות אנגלית עד לפרישתו ב-1984.

פרינד היה הומוסקסואל מוצהר ואף כתב על כך בשירתו. דבר זה היה בולט במיוחד, שכן כתב על הומוסקסואליות באנגלית עוד לפני אירועי סטונוול.

## כתיבה
בגיל 14 פרסם את שירו הראשון באנגלית בכתב עת לילדים דובריי יידיש. לאורך חייו פורסמו עשרה אוספי שירה פרי עיטו. הספר הראשון יצא לאור ב-1941 בשם "Shadow on the Sun" והספר האחרון יצא ב-2003, לאחר מותו, בשם "Dancing with a Tiger: Poems 1941-1998". כונה בירושלים "המשורר מרחוב ז'בוטינסקי" ונחשב לאחד המשוררים הישראלים הבולטים שכתבו שירה באנגלית.

בנוסף, לאורך חייו תרגם פרינד כ-800 יצירות מעברית, יידיש, ספרדית, ערבית וצרפתית לשפה האנגלית. בין היתר, הוא תרגם לאנגלית את יצירותיהם של חיים נחמן ביאליק, רחל המשוררת, נתן אלתרמן, יהודה עמיחי ועוד.

## ספרים מקוריים

* **Dancing with a Tiger: Poems 1941-1998***,* Menard Press, 2003
* **After Catullus,** The Beth-Shalom Press, 1997
* **The Next Room,** The Menard Press, 1995
* **Abbreviations,** Etcetera Editions, 1994
* ***Dancing With A Tiger*** The Beth-Shalom Press, 1990
* **Somewhere Lower Down,** The Menard Press, 1980
* **Selected Poems,** The Seahorse Press, 1976
* **The Practice of Absence,** Beth-Shalom Press, 1971
* **Salt Gifts,** The Charioteer Press, 1964
* **Shadow on the Sun,** The Press of James A. Decker, 1941


## ספרים שתרגם

* **Flowers of Perhaps: Selected Poems of Ra'hel, A Bilingual Edition**, The Toby Press, 2008
* **Found in Translation: 20 Hebrew Poets: A Bilingual Edition**, The Toby Press, 2006
* **Found in Translation: 100 Years of Modern Hebrew Poetry**, Menard Press, 1999
* **S.Y. Agnon: The Book Of The Alphabet,** The Jewish Publication Society, 1998
* **Flowers of Perhaps: Selected Poems of Ra'hel,** Menard Press, 1995
* **Gabriel Preil: Sunset Possibilities and Other Poems,** *The Jewish Publication Society*, 1985
* **Natan Alterman: Selected Poems,** Hakibbutz Hameuchad Publishing House, 1978
* **Leah Goldberg: Selected Poems,** Menard Press, 1976


## קישורים חיצוניים

## הערות שוליים

קטגוריה:ישראלים ילידי ארצות הברית
קטגוריה:משוררים ישראלים
קטגוריה:משוררים להט"בים ישראלים
קטגוריה:מתרגמים יהודים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1913
קטגוריה:ישראלים שנפטרו ב-1998
רוקס (טיל)

**רוקס** (באנגלית: **Rocks**) הוא טיל בליסטי מוטס, המפותח ומיוצר בישראל על ידי חברת רפאל מערכות לחימה מתקדמות. הטיל נועד לשיגור ממטוסי קרב ומפציצים במרחק רב משטח האויב ומאפשר לנטרל מערכות הגנה אווירית כגון S-300 ו-S-400 ללא סיכון של חשיפת המטוס.

## מאפיינים כלליים
הרוקס מנווט באמצעות INS או GPS את ניווט הביניים בעוד שאת הניווט הסופי הוא מבצע באמצעות ראש ביות המתביית על פליטת קרינת רדיו  ( ARM) ואמצעי עיבוד תמונה מתקדמים, כך שהוא יכול להתגבר על הטעיות ושיבושי GPS. על פי ההערכות הוא ניתן לשיגור ממטוסי F-35 ו־F-16I סופה. כמו כן F-15

הרוקס מיועד לפגוע במטרות ניידות או נייחות ומסוגל לשאת ראש קרב המיועד לפגוע במטרות תת-קרקעיות, בבחירת מסלול אנכי או אופקי. הטיל נע במהירות על-קולית ונהנה מטווח של כ-300 קילומטר ורמת דיוק גבוהה עם CEP של 3 מטרים.

## היסטוריה
הטיל הוצג לראשונה בפברואר 2019 במסגרת סלון אווירי בהודו - AeroIndia.

באפריל 2024 דווח כי חיל האוויר ההודי מבצע ניסויים בגרסה ההודית של הרוקס הנקראת Crystal Maze 2. על פי הדיווח הטיל שוגר ממטוס Sukhoi Su-30MKI, הגרסה ההודית של מטוס סוחוי Su-30.

באוקטובר 2024, על רקע ההיערכות בישראל לתקיפה באיראן כתגובה למתקפה האיראנית על ישראל, הודלפו מסמכים מהפנטגון העוסקים במידע שנאסף לגבי אופי הפעולה הישראלית טרם ביצועה. במסמכים אלו הוזכר הרוקס כחלק מהתחמושת שישראל הכינה לקראת התקיפה.

על פי השערות הטיל גם שימש את חיל האוויר הישראלי במכת הפתיחה במבצע עם כלביא על אדמת איראן ביוני 2025.

## הערות שוליים

## קישורים חיצוניים
* 
* 

קטגוריה:רפאל: טילים
קטגוריה:טילים בליסטיים מוטסים
הגביע הליטאי

**הגביע הליטאי בכדורגל**, או בשמו המלא: **גביע הפדרציה הליטאי בכדורגל** (בליטאית: **Lietuvos futbolo federacijos taurė**), ידוע גם כ**Hegelmann LFF Cup** (מאז 2020) מטעמים מסחריים, הוא טורניר כדורגל בפורמט נוקאאוט הנערך מדי שנה בידי התאחדות הכדורגל הליטאית ובו לוקחים חלק מועדוני כדורגל מליטא. התחרות שהתחילה ב-1924 עברה מספר גלגולים, כולל תחרות תחת שליטה סובייטית עד 1990, ומאז הפכה לתחרות עצמאית תחת מדינת ליטא.

הזוכה בגביע זה משתתפת בסופרקאפ הליטאי מול זוכת אליפות ליטא בכדורגל, ובנוסף משתתפת במוקדמות הקונפרנס ליג.

## שיטת התחרות ומשתתפות
התחרות היא טורניר נוקאאוט (בשיטת גביע). הקבוצות המשחקות בליגת העל הליטאית, הליגה השנייה, הליגה השלישית, רביעית וחמישית משתתפות כולן בגביע זה, בפורמט של משחק אחד בלבד.

## היסטוריה

טורניר הגביע הראשון בליטא התקיים ב-1924 ונקרא "Kooperacijos taurė" ׁ(גביע הקואופרציות). זה התרחש במהלך אירוע יום שיתוף הפעולה הבינלאומי. תחרות זו התקיימה שלוש פעמים - 1924, 1925 ו-1926. תחרויות גביע אחרות התקיימו במקביל גם - "Žiemos taurė" (גביע החורף הקטן) ב-1925, "Pavasario taurė" (גביע האביב)ב-1926 וב-1927, וכן בהמשך התקיימו אירועי גביע אחרים חד-פעמיים עד 1938. לאחר מכן נעצרה התחרות עד לאחר מלחמת העולם השנייה.

משחקי הגביע הלאומיים באופן מוסדר בכדורגל ברפובליקה הסובייטית הסוציאליסטית הליטאית, החלו למעשה מ-1947, עוד בתקופה שבה שלטה ברית המועצות בשטחה של לטביה, ובה השתתפו כלל מועדוני הכדורגל הלטבים.

במהלך הכיבוש הסובייטי (1947–1989) שימש כטורניר מוקדמות לגביע הסובייטי.

ב-1989 עם התפרקותה של ברית המועצות, הוקמה מדינת ליטא והתחרות הראשונה תחת התאחדות הכדורגל הליטאית הייתה ב-1990.

## גמרי הגביע
### גמרי גביע - טורנירים בודדים (1924–1940)

### גמרי הגביע הליטאי תחת הרפובליקה הסובייטית - גביע טייסה (1947–1989)
* קבוצות אשר זכו בדאבל (בליגה הליטאית הבכירה הסובייטית) באותה העונה מסומנות בכתב **מודגש**.
* גביע זה שוחק כטורניר מוקדמות לגביע הסובייטי הזוכה בו, עלתה להשתתף במוקדמות הגביע הסובייטי.

### גביע ליטא העצמאי (1990–הווה)
* קבוצות אשר זכו בדאבל (בליגת העל הליטאית) באותה העונה מסומנות בכתב **מודגש**.

## זכיות לפי מועדון

## קישורים חיצוניים
* תוצאות גמר הגביע הליטאי באתר rsssf

קטגוריה:ליטא: כדורגל
קטגוריה:תחרויות ספורט בליטא
ליטא
שיחה אחרי ארוחת הערב

**שיחה אחרי ארוחת הערב** (בערבית: سردة بعد العشاء, באנגלית: Sarde After Dinner) הוא פודקאסט לבנוני בשפה הערבית המוגש על ידי מועין ג'אבר ומדיאה עזורי.

מועין ג'אבר (בערבית: معين جابر), עיתונאי לבנוני, הוא בנו של עלי ג'אבר (בערבית:علي جابر, באנגלית: Ali Jaber), עיתונאי לבנוני וראש "מרכז השידורים של המזרח התיכון" (MBC), תאגיד סעודי המשדר שידורי לוויין חופשיים בשפה הערבית. מועין הוא מוסלמי שיעי אשר בילה חלק גדול מילדותו בדובאי ואף התחנך בבתי ספר בדובאי.

מדיאה עזורי היא עיתונאית ואשת רדיו צרפתית-לבנונית, מנהלת בערוץ הבידור "שהיד" (בערבית: شاهد),ובעלת טור בעיתון הלבנוני *L'Orient-Le Jour* שרואה אור בשפה הצרפתית. מדיאה היא נוצריה מרונית שנולדה בלבנון ועברה בגיל שבועיים לצרפת, ושבה בשנות ה-20 ללבנון.

בפרקים השונים, מדיאה ומועין מראינים דמויות מוכרות בתחום התרבות, פוליטיקאים ואנשי חברה ידועים מלבנון ומארצות ערביות אחרות. לפודקאסט תפוצה רחבה בעולם הערבי בכלל ובקרב הציבור הלבנוני בפרט, עם יותר ממאתיים אלף עוקבים בערוץ היוטיוב ומאות אלפי צפיות. הפודקאסט מייצג את קולם של הגולים הלבנונים, של המתנגדים להמשך הקרע העדתי בלבנון ושל הזרם הליברלי הלבנוני.

## הקמה
הפודקאסט הוקם באפריל 2020, במידה רבה בעקבות "מחאות אוקטובר" בלבנון שפרצו כתוצאה מהמצב הכלכלי והפוליטי הקשה. הפודקאסט מוקלט בסלון ביתה של מדיאה בביירות, אך גם בדובאי, כאשר מתעורר הצורך לארח אדם שלא חי בלבנון או כאשר המראיינים לא נמצאים בלבנון .

## נושאים
הפודקאסט עוסק במנעד רחב של נושאים, החל מפוליטיקה לבנונית וכלה בספרות ערבית קלאסית. בכל פרק מתארחת דמות חדשה, שעוסקת בנושא הפרק, או מעורבת בו בצורה כלשהי. בין השלושה מתנהל שיח חופשי, נטול עכבות, ובלתי מתנצל. באופן טבעי, בשל נסיבות הקמתו של הפודקאסט, חלק נכבד מהנושאים הם פוליטיים וכלכליים שנוגעים לחייהם של הלבנונים, בלבנון ומחוצה לה. העובדה כי מדאיה ומועין בילו את נעוריהם מחוץ ללבנון ניכרת בשיח הנרחב על הלבנונים הגולים.

מאז פרוץ מלחמת חרבות ברזל ב-7 באוקטובר 2023, הפודקאסט הרחיב את היקף השיח על הסוגיה הפלסטינית ועל השפעת המלחמה על החיים בדרום לבנון.

בפודקאסט מועברת ביקורת על ההנהגה הנוכחית של לבנון המועשמת בחוסר משילות ובשחיתות, ועל החזבאללה, בשל הקיצוניות הדתית של הארגון, הפשעים שהוא ביצע וההשפעה ההרסנית שלו על המדינה.
## הערות שוליים

קטגוריה:פודקאסטים
שיאון (זמרת)

**לי סי-יון** (בקוריאנית: **이시연**); הידועה בשם הבמה שיאון היא זמרת קוריאנית, הסולנית הראשית של להקת דרים קאצ'ר. נולדה ב-1 באוקטובר 1995 בעיר דאיגו שבדרום מזרח קוריאה הדרומית. ב-29 בינואר 2020 החלה בקריירת סולו, במקביל לפעילותה בלהקה, עם הוצאת הסינגל "Paradise".

## פעילות
### MINX
ב-9 באוגוסט 2014 החלה את פעילותה כסולנית ראשית בלהקת בנות שהוקמה יחד עם עוד ארבע חברות, תחת השם MINX, שפעלה תחת הלייבל Happyface Entertainment. בנובמבר 2016 הודיעה הלייבל על התארגנות מחודשת של הלהקה תחת השם Dreamcatcher, יחד עם שתי חברות חדשות, שבע בסך הכל.

### Dreamcatcher
Dreamcatcher החלה את פעילותה ב-13 בינואר 2017, עם הוצאת אלבום הסינגל Nightmare. במשך פעילותה עד עתה, הלהקה הוציאה ארבעה אלבומי אולפן, ושמונה מיני אלבומים.

בחודש אוקטובר של אותה שנה השתתפה בתוכנית הריאליטי "MIXNINE" יחד עם חברותיה ללהקה – ג'יו, יוהאון, ודמי. ב-10 בדצמבר עזבו את התוכנית, לטובת פעילותן בלהקה.

### קריירת סולו
ב-29 בינואר 2020 החלה בקריירת סולו, עם הוצאת הסינגל *Paradise*.

## השפעה מוזיקלית
שיאון הייתה חברה בלהקת רוק בזמן שלמדה בתיכון. בראיון היא ציינה את להקת הרוק היפנית One Ok Rock כהשראה המוזיקלית שלה. בראיון למגזין Teen Vogue הצהירה כי ״תמיד אהבתי מוזיקת רוק. כששמעתי שהולך להיות לנו (בלהקה) קונספט רוק, ממש התרגשתי״.

## הפסקה מפעילות
ב-5 ביולי 2024 חברת התקליטים דרימקאצ׳ר קומפני, תחתיה פועלת הלהקה, הודיעה כי שיאון תיקח הפסקה זמנית מפעילותה בלהקה, עקב בעיות רפואיות עם תסמינים של חרדה, לשם מנוחה והתאוששות.

## קישורים חיצוניים

## הערות שוליים

קטגוריה:ילידות 1995
קטגוריה:מוזיקאי קיי-פופ
קטגוריה:זמרות דרום קוריאניות
קטגוריה:אמנים דרום קוריאנים הידועים בשם במה
מגדלי בגיץ'

**מגדלי בגיץ**' (באנגלית: **Begich Towers Condominium**) הוא מגדל מגורים אמריקאי בודד בעיר הקטנה וויטייר (Whittier) בדרום אלסקה.

## מאפיינים
המבנה ייחודי בשל היותו מגדל המגורים היחיד בעיר וויטייר. במגדלים מתגוררת כמעט כל אוכלוסיית העיר. בנוסף מכיל הבניין מתקנים ציבוריים רבים: חנות מרכול, סניף דואר, מרפאה, תחנת משטרה, חנות צילום, כנסייה ועוד. העיר הקטנה וויטייר זכתה לכינוי "עיירה תחת קורת גג אחת".

## היסטוריה
האזור בו ממוקמת כיום העיר וויטייר נבנה במהלך מלחמת העולם השנייה, כאשר המיקום נבחר להקמה של נמל צבאי ובסיס לוגיסטי עבור צבא ארצות הברית. לאחר המלחמה תכנן הצבא לפתח קומפלקס גדול באזור, ומגדלי בגיץ' הנוכחיים היו חלק מהתוכנית של הקומפלקס הייעודי.

הבניין תוכנן על הכביש המהיר באלסקה בשנת 1953 כדי לשמש את המפקדה של חיל ההנדסה של צבא ארצות הברית. השם הנבחר אז היה "בניין הודג'", לזכר קולונל ויליאם וולטר הודג', שהיה מפקד גדוד המהנדסים ה-93 . במקור היה הבניין חלק מפרויקט גדול יותר שנועד לכלול עשרה מבנים נוספים לשימוש צבאי. הבנייה החלה עם בניין הודג', יחד עם בניין נוסף בשם בניין באקנר שהיה ממוקם בסמוך לו. בנייתם הושלמה בשנת 1957. למרות התוכניות השאפתניות בסופו של דבר שני בניינים אלו היו היחידים שנבנו והם שימשו את צבא ארצות הברית עד תחילת שנות השישים. בניין באקנר נטוש מאז 1966.

בשנת 1964 האזור נפגע מצונאמי שנגרם מרעידת האדמה באלסקה, אך הנזק לא היה נרחב. בניין הודג' הפך לבניין ציבורי עם מספר יחידות, וכלל את משרדי המטה של מוסדות ושירותים מסחריים של העיר וויטייר.

בשנת 1972 שונה שם הבניין למגדלי בגיץ' (Begich Towers Condominium) לזכרו של ניק בגיץ' שהיה חבר בית הנבחרים של ארצות הברית מאלסקה, שנעלם ויש להניח כי מת בהתרסקות מטוס. בשנת 1974 הפך איגוד בעלי הדירות בע"מ למנהל הרשמי של המבנה כולו.

רוב דיירי ותושבי האזור מתגוררים וצורכים בו שירותים קהילתיים הממוקמים בתוך המבנה או מחוברים אליו כך שהתושבים יכולים להישאר בפנים לפרקי זמן ארוכים, דבר שיכול להועיל בתנאי מזג אוויר קשים.

## המבנה
ממוזער| מבט על הבניין בקיץ
הבניין שהושלם בשנת 1957, מאופיין בתבנית מלבנית וגג שטוח. יש בו 14 קומות והוא מורכב משלושה חלקים המחוברים ביניהם. בצד הצפוני ישנן שתי תבניות בולטות היוצרות שני מגדלים מרובעים. בתוך הבניין יש סדרה של מסדרונות מסועפים ומעליות, מה שמאפשר לדיירים גישה לכל שטחי המתחם. בית הספר מחובר למגדלים באמצעות מנהרה.

בנוסף לאזורי המגורים, הבניין מכיל את השירותים הבסיסיים לבעלי הדירות ולתושבים: סניף דואר, חנות כללית ומכבסה. יש גם כנסייה בפטיסטית קטנה, שתי קומות של צימר להשכרה יומית, חדר ישיבות ומגרש משחקים מקורה בבית הספר.

## מערכות מכניות
במהלך התקופה בה שהה צבא ארצות הברית במקום, הבניינים בעיר קיבלו את כל צורכי האנרגיה הנדרשים לצורך הפעלת חימום פנימי מתחנה אחת. לאחר שהצבא עזב את האזור, כל בניין היה צריך לקבל מערכת חימום נפרדת וכך גם מגדלי בגיץ', בהם היו זוג דוודי קיטור בבניין צדדי.

משנת 2015 נותר רק דוד פעיל אחד, אך התושבים התמודדו עם תקלות תחזוקה שלו ברמה יומיומית. בשנת 2016 נתקבל מימון עבור תיקונים הקשורים לתחזוקת מערכות מכניות ושיפוץ חזית המבנה. התושבים קיבלו מענק של 3 מיליון דולר ממשרד החקלאות האמריקאי.

## ראו גם
* ארקולוגיה

## קישורים חיצוניים

## הערות שוליים

קטגוריה:ארצות הברית: מגדלים
קטגוריה:אלסקה: מבנים
קטגוריה:בסיסי צבא בארצות הברית: צבא ארצות הברית
קטגוריה:התיישבות בת קיימא
קטגוריה:בנייה בת קיימא
יגיד-לים

**יַגִיד-לִים** או **יַגִדלִם** היה שליטה של מארי. הוא השתייך לאיגוד שבטי בני שמאל. הוא היה מייסדה של שושלת השליטים האמורים של מארי.

במארי לא נמצאו תעודות אשר נכתבו בתקופת שלטונו, לכן ישנם חוקרים אשר משערים כי הוא לא שלט במארי כלל, אולם ניתן לשער כי מחסור בתעודות נובע מהעובדה כי עיר בירתו הייתה בצופרום ולא במארי. בתעודות מנהליות אשר נמצאו במארי ומתוארכות לתקופה טרום השתלטותו של יגיד-לים מוזכרות הקצאות טובין ליגיד-לים ושליחיו.

לא ברור מתי הוא השתלט על מארי.

הוא חתם על ברית עם אילה-כבכבו, אביו של סמסי-אדו הראשון, כנראה גם היו לו יחסים כלשהם עם אמינום, שלפי רשימת המלכים האשורית היה אחיו של סמסי-אדו, זה היה טרם הפך יגיד-לים למלכה של מארי. על פי מכתבו של יסמח-אדו לאל נרגל יגיד-לים הפר את הברית, אילה-כבכבו הצליח להביסו ושבה את בנו של יגיד-לים, יעדון־ליאם. 

בתקופת מלכותו של נכדו של יגיד-לים, זמרי-לים, האחרון שלח שגרירים לבבל, חמורפי מלך בבל ציין בפניהם את היחסים הקרובים בין בבל לבין אביו וסבו של זמרי-לים. כמו כן, זמרי-לים קיבל מכתב אשר נשלח על ידי יקבי-אדו, מלך אשנכום ובו הוא מזכיר ברית בין אשנכום לבין יגיד-לים.

## לקריאה נוספת
* נתן וסרמן ויגאל בלוך, **האמורים: מסופוטמיה בראשית באלף השני לפנה"ס**, כרמל, 2019
* משה ענבר, **נבואות, בריתות ושבטים בתעודות מארי**, מוסד ביאליק, 2007

## הערות שוליים

קטגוריה:מלכי מארי
קטגוריה:אישים שחיו באלף ה-2 לפנה"ס
אל-עהד

**אל-עהד** (במדויק: **אלעהד**) הוא תעתיק עברי למילה **العهد** בערבית שפירושה "הברית", "האמנה" או "העידן"/"התקופה".
קהילה אפיסטמית

**קהילה אפיסטמית** (באנגלית: Epistemic Community) הוא מושג תאורטי שהוטבע על ידי פיטר האס (Peter M. Haas**)** ועמנואל אדלר, חוקרים ביחסים בינלאומיים ומדעי המדינה. לטענתם, קהילה אפיסטמית היא רשת של אנשי מקצוע, על פי רוב מדענים בתחומים שונים בעלי מומחיות מוכרת, אשר כוללת סמכות וטענות לידע רלוונטי לצורך ניסוח ויישום מדיניות בתחום ונושא מסוים. בעשורים האחרונים ישנו שימוש נרחב במושג בתחומי מדע שונים: ביחסים בינלאומיים, בסוציולוגיה של הידע, במחקרי מדיניות ופילוסופיה חברתית.

### מהות הרעיון
רעיון זה של קהילה אפיסטמית מניח כי קהילות מדעיות ומקצועיות אלה חולקות רעיונות ומשאבים, כגון מוניטין וידע, כדי לקדם אותם הלכה למעשה מעבר לכותלי מסדרונות המחקר. קהילה אפיסטמית משלבת מאפיינים שונים של יוזמה פוליטית, אובייקטיביות מדעית וידע מהימן, תקף ומדויק אשר חף מאינטרסים פוליטיים. מאפיינים אלו מייחדים קהילה אפיסטמית מארגונים לא ממשלתיים, קואליציות וקבוצות אינטרס, ובכך מעמדה של קהילה אפיסטמית נותן לה מעמד נייטרלי יותר ככל האפשר.

### התפתחות המושג
התפתחות המושג התאורטי ויישומו על פי חוקרים אלו, הצביעה על ניסיון להסביר את התהוות הידע המדעי, בחברה המודרנית המבוססת על ידע, בקהילה מקצועית כמו הקהילה המדעית, העוסקת בפונקציות פוליטיות, סיכון ואי-ודאות במערכת הבינלאומית. לדידם, הרעיון של קהילות אפיסטמיות שואף להסביר כיצד מערכת היחסים בין מקבלי החלטות ופוליטיקאים באה לידי ביטוי עם קהילות מדעיות או מקצועיות כאשר בעלי השפעה אלו מתמודדים עם סוגיות גלובליות, כגון: זיהום האוקיינוסים, תפוצת נשק גרעיני, הרתעה, שיתוף פעולה וזכויות אדם. דהיינו, כיצד האינטראקציה של ייעוץ של מומחה מדעי מהקהילה האפיסטמית עם מנסחי מדיניות משפיעה על מקבל ההחלטה, ניסוח המדיניות ויישומה.

### תבנית חשיבה ודרכי פעולה
על פי רעיון זה, לקהילות אפיסטמיות יש את המאפיינים הבאים:

#מערכת משותפת של אמונות נורמטיביות ועקרוניות, המספקות רציונל ערכי לפעולה החברתית של חברי הקהילה.
#אמונות סיבתיות משותפות, אשר נגזרות מניתוח של פרקטיקות, המובילות או תורמות למערכת מרכזית לבעיות בתחומם. ואשר לאחר-מכן, משמשות בסיס להבהרת הקשרים המרובים בין פעולות של מדיניות אפשריות לבין התוצאות הרצויות.
#תפיסות משותפות של תוקף, כלומר, קריטריונים אינטרסוביקטיביים מוגדרים פנימית לשקלול ותיקוף ידע בתחום מומחיותם.
#מפעל מדיניות משותף, דהיינו, מערכת של פרקטיקות משותפות הקשורות למערכת של בעיות שאליהן מכוונת יכולתם המקצועית, ככל הנראה מתוך אמונה כי רווחת האדם ואיכות חייו תשתפר כתוצאה מכך.

בהמשך לכך, פיטר האס ועמנואל אדלר, ניתחו את תפקידן של קהילות אפיסטמיות בקידום הקמת משטר עולמי חדש. הם ראו בקהילות אפיסטמיות כמעין מסנן פרשני (מנגנון סלקטיבי), לבחירות פוליטיות ולא כשחקן פוליטי חדש בזירה הבינלאומית או בכלל בכל הקשר אחר בו הקהילה האפיסטמית לוקחת חלק. מעצם אינטראקציה פונקציונלית זו, ניתן לשמור על מרחק רגשי, אובייקטיביות מדעית ונייטרליות.

## ראו גם
* סוציולוגיה של המדע
* פוליטיזציה של המדע
* רשת חברתית
* סוציולוגיה של הידע
* סוציולוגיה של הידע המדעי

## לקריאה נוספת

## קישורים חיצוניים
* 

## הערות שוליים

קטגוריה:מדע
קטגוריה:מדעי החברה
קטגוריה:תורת ההכרה
קטגוריה:קוגניציה
קטגוריה:מושגים בתורת ההכרה
רוני קוקס

**רוני קוקס** (; נולד ב-1938) הוא שחקן אמריקאי.

## ביוגרפיה
קוקס נולד בניו מקסיקו כאחד מחמישה ילדים, הוא סיים לימודי תיאטרון באוניברסיטה במדינתו.

ב-1972 ביצע את הופעתו הקולנועית הראשונה בסרט גברים במלכודת, באותה שנה שיחק בסרט המדע הבדיוני "The Happiness Cage", ב-1976 שיחק בסרט "Bound for Glory" המבוסס על האוטוביוגרפיה של וודי גאת'רי.

ב-1977 שיחק בסרט המתח המכונית, הוא שיחק את קצין המשטרה אנדרו בוגומיל בסרט השוטר מבוורלי הילס ובסרט ההמשך. הוא גילם את הנבל בסרט רובוקופ.

ב-1990 גילם את נשיא ארצות הברית בסרט קפטן אמריקה ואת וילוס קוהאגן בסרט זיכרון גורלי.

ב-1997 דיבב בסדרת גיבורי העל המונפשת "ספון: הסדרה" (אנ') ברשת HBO. 

ב-1999 שיחק תפקיד קטן בסרט האימה ים כחול עמוק, ב-2001 שיחק בסרט המערבון "American Outlaws".

הוא גילם את אביה של ברי ואן דה קמפ בסדרה עקרות בית נואשות. בנוסף למשחק הוא גם היה חבר בהרכב מוזיקלי.

## קישורים חיצוניים
* 

קטגוריה:שחקני קולנוע וטלוויזיה אמריקאים